ร้านอาหารญี่ปุ่นเปิดใหม่ใน Taka Town ในสุขุมวิท 39 เกิดจากหุ้นส่วนทั้ง 3 คนที่เป็นเพื่อนกันมา จนได้มาทำร้านอาหารด้วยกัน กลายเป็นชื่อร้าน Yujo หรือที่แปลว่า มิตรภาพ ค่ะ
 
บรรยากาศร้านนี้ผสมแนวตะวันตกเล็กน้อย มีเวทีดนตรีสดเล่นเคล้ารสชาติอาหารกันไป หรือใครเป็นคอดื่ม ร้านก็มีบาร์cocktail ซึ่งเชฟเองก็สร้างสรรค์เมนูใหม่ๆ ตามความชอบของลูกค้าได้ด้วย !
 
เมนูอาหารร้านนี้โดยฝีมือ เชฟ Z ที่ได้สั่งสมประสบการณ์ทำอาหารจากเมืองนอก นำมา คิด ผสมผสาน และออกแบบเมนูใหม่ๆ ในรูปแบบ Japanese fusion รสชาติจัดจ้าน เหมาะกับคนไทย
 
อย่างเมนู = Yose nabe = (420 บาท) เป็นอุด้งซีฟู้ด เชฟใช้เวลาเคี่ยวน้ำซุปจากกระดูกปลาแซลมอนทั้งหมด 3 วัน ! เพื่อให้ได้น้ำซุปที่หวาน กลมกล่อม เส้นอุด้งเหนียวหนึบ หรือใครไม่ทานปลา ก็สั่งเป็น = Nabe Yaki = (330 บาท) ที่เป็นเนื้อไก่แทนได้ค่ะ
 
= 4 season lobster = (1,800 บาท) เชฟนำ lobster ทั้งตัว มาทำเป็น 4 เมนูย่อยที่มีรสชาติต่างกัน เพิ่มความหลากหลายในเมนูเดียว หรือจะลดระดับเป็น = Crispy Lobster = (ทั้งตัว 1,300 บาท, ครึ่งตัว 750 บาท) เนื้อ Lobster ทอดกรอบนอก หนึบใน ทานพร้อมน้ำจิ้มสูตรของทางร้าน ก็ถูกใจคอ Lobster ได้ไม่แพ้กัน
 
= เนื้อย่าง Miyazaki = (750 บาท) เป็นนำเข้าจากญี่ปุ่น เชฟเสิร์ฟมาพร้อมเตาถ่าน นอกจากจะได้ความสุกตามที่ต้องการแล้ว ก็สนุกกับการย่างอีกด้วย เนื้อMiyazaki จะให้ texture ตอนเคี้ยว เหมือนทานสเต็ก หรือใครอยากเพิ่มรสชาติ ก็ทานกับน้ำจิ้มสูตรของร้านได้ค่ะ
 
=  Lava cheesy roll = (380 บาท) คนชอบชีสไม่ควรพลาดจานนี้ ชีสท่วม ไหลเยิ้มอยู่ด้านบน โรลสอดไส้ปูอัด ไข่กุ้ง โรยด้วยแป้งทอดกรุบกรอบ ทานเพลินดีค่ะ หรือจะลองเมนู = Fried Volcano roll = (480 บาท) ออกแบบมาให้เหมือนภูเขาไฟ ในโรลมีทั้ง Salmon, Avocado และ Scallop เนื้อแน่นเต็มคำ
 
มาถึงโรลที่รสชาติออกไทยๆ กันบ้าง อย่าง = Hearty Roll = (540 บาท) สำหรับใครที่รักสุขภาพ เชฟนำเสนอโรลนี้ค่ะ เพราะจะใช้เป็นแป้งเปาะเปี๊ยะเวียดนามห่อแทนข้าว ด้านในสอดไส้ผัก ไข่หวาน ราดด้วยซอสเปรี้ยวอมหวาน รสจัดเล็กๆ หรือใครที่ชอบทานแกงไทยๆ ลองเมนู = Curry Salmon Roll = (480 บาท) เลยค่ะ โรลที่ผสมผสานความเป็นไทยและญี่ปุ่นเข้าด้วยกัน ความหวานจาก Salmon สด ด้านบนราดซอสที่มีความเผ็ดของพริกแกง รสจัดตามสไตล์คนไทยเลยค่ะ
 
เมนูจากเนื้อปลาสดๆ อย่าง sushi sashimi ทางร้านก็มีไว้รองรับนะคะ ส่วนใครต้องการ Cocktails, Mocktails เพื่อเพิ่มรสชาติของมื้ออาหาร เมนูแนะนำของร้านคือ = Mika Wasabi = (250 บาท) ส่วนผสมหลักคือ vodka + wasabi + raspberry รสชาติหวานหอม เพิ่มความซ่าด้วยวาซาบิ ! หรือใครชอบแบบไหน ก็สามารถให้ทางเชฟดีไซน์ให้ได้เลยค่ะ
 
หากปกติขับรถกลับบ้านช่วงเย็น ติดอยู่บนเพชรบุรีจนเหนื่อย แวะเข้าเพชรบุรี 38/1 มาที่ Taka Town ตรงข้ามกับ Ozono Zone เลยค่ะ มานั่งทานอาหารญี่ปุ่นกันที่ร้าน Yujo ได้นะคะ
 
 
 
-------------------------- 



Yujo Sushi Bar & Bistro
 
 
555/12-13 สุขุมวิท 38/1 คลองตันเหนือ , วัฒนา , กรุงเทพมหานคร 10110 
โทร : 02-105-3964, 0848916363, 0818185852 
เวลา : 11:30am - 2:30pm, 4:30pm - 10:00pm
Facebook: www.facebook.com/Yujosushibar 
Instagram: yujosushibarbistro